
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1361 

28 Μαίου 2014 


ΑΠΟΦΑΣΕΙ Σ 

Αριθμ. 717/05 

Έναρξη Λειτουργίας Διαδικτυακής Εφαρμογής Μοντέ¬ 
λου Προκαταρκτικού Ελέγχου (ΜΠΕ-ΡΤΜ) οικονομι¬ 
κών προγραμμάτων. 

Η ΕΘΝΙΚΗ ΕΠΙΤΡΟΠΗ 
ΤΗΛΕΠΙΚΟΙΝΩΝΙΩΝ ΚΑΙ ΤΑΧΥΔΡΟΜΕΙΩΝ 

Έχοντας υπόψη: 

α. το Ν. 4070/2012 «Ρυθμίσεις Ηλεκτρονικών Επικοινω¬ 
νιών, Μεταφορών, Δημοσίων έργων και άλλες διατάξεις» 
(ΦΕΚ 82/Α'/10-4-2012) και ιδίως το άρθρο 11 παρ. 5, 12, 
παράγρ. α, το άρθρο 39 παρ. 1 και τα άρθρα 44 και 52 
αυτού, 

β. το Ν. 3979/2011 «Για την ηλεκτρονική Διακυβέρνηση 
και λοιπές διατάξεις» (ΦΕΚ 138/Α'/2011), 
γ. την υπουργική απόφαση αριθ. ΥΑΠ/Φ.40.4/1/989 
«Κύρωση Πλαισίου Παροχής Υπηρεσιών Ηλεκτρονικής 
Διακυβέρνησης» (ΦΕΚ 1301/Β712-04-2012), 
δ. το άρθρο 5 παρ. 1 και 3 του Ν. 2690/1999 «Κύρωση 
του Κώδικα Διοικητικής Διαδικασίας και άλλες διατά¬ 
ξεις» ΦΕΚ Α' 45/9.3.1999, ως ισχύει, 
ε. την ΑΠ ΕΕΤΤ 696/125/11-7-2013 «Μερική κατάργη¬ 
ση της απόφασης της ΕΕΤΤ ΑΠ 595/013/10.03.2011 (ΦΕΚ 
533/Β/6.4.2011) στο πλαίσιο του 3ου κύκλου ανάλυσης 
της αγοράς εθνικών κλήσεων που παρέχονται σε οικι¬ 
ακούς και μη οικιακούς πελάτες σε σταθερή θέση στην 
Ελλάδα (κλήσεις προς γεωγραφικούς και μη γεωγραφι¬ 
κούς αριθμούς στην Ελλάδα), [σύμφωνα με το σημείο 
6 της υπ’ αριθ. 2008/850/ΕΚ Σύστασης της Ευρωπαϊκής 
Επιτροπής σχετικά με τις Κοινοποιήσεις, τις προθεσμίες 
και τις διαβουλεύσεις, το άρθρο 7 της Οδηγίας 2002/21/ 
ΕΚ, όπως ισχύει τροποποιηθείσα κα το άρθρο 16 του 
Ν. 4070/2012, (ΦΕΚ 82/Α/10.04.2012), όπως ισχύει]», (ΦΕΚ 
1865/Β/30-7-2013), 

στ. το Παράρτημα I της απόφασης της ΕΕΤΤ ΑΠ 595/ 
013/10-03-2011 «Ορισμός των εθνικών αγορών λιανικής 
των δημοσίως διαθέσιμων τηλεφωνικών υπηρεσιών που 
παρέχονται σε σταθερή θέση, καθορισμός επιχειρήσεων 
με σημαντική ισχύ στις εν λόγω αγορές και υποχρεώσεις 
αυτών (2ος Γύρος Ανάλυσης)» (ΦΕΚ 533/Β/6-4-2011), και 
ιδίως το Κεφάλαιο 7. Μοντέλο Προκαταρκτικού Ελέγ¬ 
χου (ΡΓθΙίππϊηθΓγ ΤθδΙ ΜοάυΙθ), παράγραφο 80-90 αυτού, 
ως ισχύει δυνάμει του άρθρου Γ της ΑΠ ΕΕΤΤ 696/125/ 


11-7-2013 (ΦΕΚ 1865/Β/30-7-2013), σε συνδυασμό με την 
παράγραφο 4.2 του αιτιολογικού αυτής, 

ζ. το γεγονός ότι από την απόφαση αυτή δεν δημιουρ- 
γείται δαπάνη ούτε σε βάρος του κρατικού προϋπολο¬ 
γισμού, ούτε σε βάρος του προϋπολογισμού της ΕΕΤΤ, 

θ. την υπ’ αριθμ. πρωτ. 29147/28-04-2104 Εισήγηση της 
αρμόδιας υπηρεσίας της ΕΕΤΤ και ύστερα από προφο¬ 
ρική εισήγηση του Προέδρου και του Αντιπροέδρου της 
ΕΕΤΤ (Κ. Λουρόπουλου και Ν. Παπαουλάκη). 

Και εκτιμώντας ότι: 

1. Σύμφωνα με το Παράρτημα I της απόφασης της 
ΕΕΤΤ 595/013/10-03-2011 «Ορισμός των εθνικών αγορών 
λιανικής των δημοσίως διαθέσιμων τηλεφωνικών υπη¬ 
ρεσιών που παρέχονται σε σταθερή θέση, καθορισμός 
επιχειρήσεων με σημαντική ισχύ στις εν λόγω αγορές 
και υποχρεώσεις αυτών (2ος Γ ύρος Ανάλυσης)», και ιδί¬ 
ως το Κεφάλαιο 7. Μοντέλο Προκαταρκτικού Ελέγχου 
(ΡΓθΙϊππίηθΓγ ΤβεΙ ΜοάυΙθ), παράγραφο 80-90, ως ισχύει: 

«80. Το Μοντέλο Προκαταρκτικού Ελέγχου (ΜΠΕ-ΡΤΜ) 
αποτελεί ένα συνοπτικό μοντέλο που αναπαράγει τα 
τελευταία στάδια του κυρίως μοντέλου και χρησιμοποι¬ 
είται σαν μέσο αξιολόγησης των οικονομικών προγραμ¬ 
μάτων του παρόχου με ΣΙΑ πριν την επίσημη υποβολή 
τους στην ΕΕΤΤ. Το συγκεκριμένο εργαλείο θα παρέ¬ 
χεται προς όλα τα ενδιαφερόμενο μέρη για λόγους 
διαφάνειας. 

7.1. Δεδομένα μοντέλου προκαταρκτικού ελέγχου 

81. Στο Μοντέλο Προκαταρκτικού Ελέγχου (ΜΠΕ-ΡΤΜ) 
εισάγονται τα κάτωθι δεδομένα: 

• Δικτυακά κόστη 

• Παράμετροι 

• Δεδομένα σχετιζόμενα με το υπό εξέταση οικονο¬ 
μικό πρόγραμμα. 

7.1.1. Κόστη δικτύου 

82. Τα συγκεκριμένα κόστη υπολογίζονται βάσει της 
αρχής του ΕΕΟ. 

7.1.2. Παράμετροι 

83. Τα μη δικτυακά κόστη καθώς και άλλα κόστη που 
κατανέμονται σε ετήσια βάση αποτελούν δεδομένα ει¬ 
σόδου στο ΡΤΜ. 

84. Αμεσα κόστη όπως επισφαλείς απαιτήσεις, κόστη 
κατασκευής και γενικά και διοικητικά κόστη υπολογί¬ 
ζονται με βάση τα έσοδα (δηλ. % των δαπανών επί 
των εσόδων). 

85. Το μοντέλο κατανέμει σε ετήσια βάση τα εφάπαξ 
έσοδα και κόστη με βάση το \Λ/Α(Χ για τη μέση διάρκεια 
ζωής των πελατών. 

7.1.3. Δεδομένα σχετιζόμενα με το υπό εξέταση οικο¬ 
νομικό πρόγραμμα. 

86. Τα ακόλουθα στοιχεία χρησιμοποιούνται στο ΡΤΜ, 
όπως και στο κυρίως μοντέλο σαν δεδομένα εισόδου 
και πρέπει να παρέχονται από τον πάροχο με ΣΙΑ: 

• Τιμή οικονομικού προγράμματος 

• Μοναδιαίο κόστος υπηρεσιών 

• Κόστη εκπτώσεων και δώρων 

• Ελάχιστη περίοδος παραμονής του πελάτη στο 

πρόγραμμα/ποσοστό μεταστροφής πελατών 

• Έσοδα ανά μήνα και χρήστη 

• Κατανάλωση 

7.2. Αποτελέσματα 

87. Το ΡΤΜ διενεργεί την συνδυαστική εξέταση προ- 
κειμένου να επιτευχθεί η δυνατότητα αναπαραγωγής 
του οικονομικού προγράμματος από τον μοντελοποιη- 
μένο πάροχο αναφοράς ήοίπΐ ΙοεΙ). 

88. Το ΡΤΜ δίνει ως αποτέλεσμα το περιθώριο του 
μοντελοποιημένου παρόχου αναφοράς σε σχέση με 
την τιμή διάθεσης του οικονομικού προγράμματος από 
τον πάροχο με ΣΙΑ, με σκοπό την αναπαραγωγή του, 
λαμβάνοντας υπόψη τα συνολικά μοναδιαία κόστη από 
το κυρίως μοντέλο. 

89. Η εικόνα 7.1 παρουσιάζει τη γενική αρχιτεκτονική 
του ΡΤΜ 

[.·.] 

90. Η αξιολόγηση μέσω του ΡΤΜ είναι μόνο ενδεικτική 
της ανταγωνιστικότητας της τιμής διάθεσης του οικο¬ 
νομικού προγράμματος. Μία τιμή που “περνά” με το ΡΤΜ 
δε σημαίνει ότι έχει αυτόματα την έγκριση της ΕΕΤΤ. Η 
ΕΕΤΤ διατηρεί το δικαίωμα του ελέγχου των τιμών με 
το κυρίως μοντέλο πριν την έγκρισή τους.» 

2. Οι ως άνω διατάξεις του Παραρτήματος I της Από¬ 
φασης της ΕΕΤΤ 595/013/10-03-2011 διατηρήθηκαν ρητά 
σε ισχύ δυνάμει του άρθρου Γ της ΑΠ ΕΕΤΤ 696/125/ 
11-7-2013 (ΦΕΚ 1865/Β/30-7-2013), σε συνδυασμό με την 
παράγραφο 4.2 του αιτιολογικού αυτής, όπου αναφέ- 
ρεταί: 

«Συγκεκριμένα, επιβεβλημένη κρίνεται η διατήρη¬ 
ση σε ισχύ του Παραρτήματος I αυτής (της ΑΠ ΕΕΤΤ 
595/013/10.03.2011) «Καθορισμός μεθοδολογίας και γε¬ 
νικές αρχές μοντέλου εξέτασης των οικονομικών προ¬ 
γραμμάτων μεμονωμένων ή/και συνδυαστικών υπηρεσι¬ 
ών των επιχειρήσεων με σημαντική ισχύ στην αγορά», 
δυνάμει του οποίου διενεργείται ο έλεγχος συμμόρφω¬ 
σης της ΟΤΕ Α.Ε. με τις υποχρεώσεις της σχετικά με την 
αλληλένδετη πώληση λιανικών προϊόντων/υπηρεσιών 
που εμπεριέχονται στην Αγορά Λιανικής πρόσβασης 
στο δημόσιο τηλεφωνικό δίκτυο σε σταθερή θέση μέσω 
γραμμών πρόσβασης Ρ3ΤΝ, Ι5ϋΝ ΒΒΑ και πιαηαροό νοΙΡ, 
για οικιακούς και μη οικιακούς χρήστες στην Ελλάδα), 
αγορά, η οποία, βάσει της ΑΠ ΕΕΤΤ 614/11/2011, (ΦΕΚ 
1907/Β/2011), «Ορισμός των εθνικών αγορών: 

α) λιανικής πρόσβασης στο δημόσιο τηλεφωνικό δί¬ 
κτυο σε σταθερή θέση μέσω γραμμών πρόσβασης Ρ3ΤΝ, 
Ι3ϋΝ ΒΒΑ και πιαηαςοά Ν/ΟΙΡ, για οικιακούς και μη οικι¬ 
ακούς χρήστες και 

β) λιανικής πρόσβασης στο δημόσιο τηλεφωνικό δί¬ 
κτυο σε σταθερή θέση μέσω γραμμών πρόσβασης Ι3ϋΝ 
ΡΒΑ, καθορισμός επιχειρήσεων με σημαντική ισχύ στις 


εν λόγω αγορές, και υποχρεώσεις αυτών (2ος Γύρος 
Ανάλυσης).», έχει κριθεί ότι χρήζει οχ αηΐθ ρύθμισης. 
Συγκεκριμένα, σύμφωνα με την απόφαση αυτή (ΑΠ 
614/11/8-8-11), ιδίως το άρθρο Α.ΙΙΙ.1.9 αυτής, επιβάλλονται 
στον ΟΤΕ υποχρεώσεις σχετικά με την αλληλένδετη 
πώληση λιανικών προϊόντων/υπηρεσιών που εμπεριέ¬ 
χονται στην υπό Α.Ι.1.1 και ΑΙ.2 οριζόμενη αγορά (ήτοι, 
Αγορά Λιανικής πρόσβασης στο δημόσιο τηλεφωνικό 
δίκτυο σε σταθερή θέση μέσω γραμμών πρόσβασης 
Ρ3ΤΝ, Ι3ϋΝ ΒΒΑ και πιαηαροά \/οΙΡ, για οικιακούς και 
μη οικιακούς χρήστες στην Ελλάδα). Ειδικότερα σύμ¬ 
φωνα με το Α.ΙΙΙ.1.9.5: «Ο ΟΤΕ δύναται να προβαίνει σε 
αλληλένδετη πώληση προϊόντων/υπηρεσιών (όυηόΐίηο), 
υπό την προϋπόθεση ότι δεν παραβιάζει τις διατάξεις 
περί ελεύθερου ανταγωνισμού και εφόσον τηρούνται οι 
διατάξεις της παρούσας απόφασης. Για το λόγο αυτό, ο 
ΟΤΕ κάθε φορά που επιθυμεί να προβεί σε αλληλένδετη 
πώληση προϊόντων/υπηρεσιών (όυηάΐίηθ) καθώς και σε 
περιπτώσεις που ο ΟΤΕ επιθυμεί να τροποποιήσει τους 
όρους κάποιου πακέτου/προσφοράς, υποχρεούται να 
κοινοποιεί εκ των προτέρων στην ΕΕΤΤ την πρότασή 
του, συνοδευομένη με όλα τα απαραίτητα στοιχεία. 
Ο ΟΤΕ φέρει το βάρος της απόδειξης ότι η πρότασή 
του δεν προκαλεί επιθετική τιμολόγηση ή συμπίεση 
περιθωρίου. Ο έλεγχος για επιθετική τιμολόγηση ή συ¬ 
μπίεση περιθωρίου θα γίνεται σύμφωνα με τη μεθοδο¬ 
λογία και το μοντέλο του Παραρτήματος I (Καθορισμός 
μεθοδολογίας και γενικές αρχές μοντέλου εξέτασης 
των οικονομικών προγραμμάτων μεμονωμένων ή/και 
συνδυαστικών υπηρεσιών των επιχειρήσεων με σημα¬ 
ντική ισχύ στην αγορά) της ΑΠ ΕΕΤΤ 595/013/2011 (ΦΕΚ 
533/Β/06.04.2011). Η ΕΕΤΤ, μετά από έλεγχο, δύναται να 
εγκρίνει, υπό όρους/τροποποιήσεις ή να απορρίψει την 
εκάστοτε πρόταση του ΟΤΕ. Σε περίπτωση έγκρισης, 
η δυνατότητα εφαρμογής της πρότασης θα συνοδεύε¬ 
ται με την υποχρέωση του ΟΤΕ να παρέχει στην ΕΕΤΤ 
απολογιστικά στοιχεία από τη διάθεσή της, ανά ορι¬ 
σμένα τακτά διαστήματα, προκειμένου να ελέγχεται η 
συμμόρφωση του με τις ανωτέρω υποχρεώσεις. Ο ΟΤΕ 
δεν θα προβαίνει σε οποιαδήποτε ανακοίνωση της πρό¬ 
τασης του πριν την έγκριση της ΕΕΤΤ. Τα εγκριθέντα 
πακέτα/προσφορές ή η εγκριθείσα μείωση τιμής είναι 
εφαρμοστέα από την επομένη της δημοσίευσής τους.» 

3. Το ΜΠΕ-ΡΤΜ είναι ένα στατικό μοντέλο στο οποίο 
μπορεί να εξεταστεί ένα μεμονωμένο οικονομικό πρό¬ 
γραμμα κάθε φορά, σε αντίθεση με το κυρίως μοντέλο 
εξέτασης των οικονομικών προγραμμάτων μεμονωμέ¬ 
νων ή και συνδυαστικών υπηρεσιών των επιχειρήσεων 
με Σημαντική Ισχύ στην αγορά, όπως αυτό έχει εγκριθεί 
με την ΑΠ ΕΕΤΤ 595/013/10-03-2011 (ΦΕΚ 533/Β/6.04.2011) 
ως ισχύει δυνάμει του άρθρου Γ της ΑΠ ΕΕΤΤ 696/125/ 
11-7-2013 (ΦΕΚ 1865/Β/30-7-2013), σε συνδυασμό με την 
παράγραφο 4.2 του αιτιολογικού αυτής, (μοντέλο συμπί¬ 
εσης περιθωρίου) που είναι πιο δυναμικό, καθώς εμπε¬ 
ριέχει όλα τα υφιστάμενα οικονομικά προγράμματα του 
ΟΤΕ που κυκλοφορούν στην αγορά. Αυτή ακριβώς η 
«στατικότητα» του ΜΠΕ-ΡΤΜ επιβάλλει την επικαιρο- 
ποίησή του, ανά τακτά χρονικά διαστήματα (συνήθως 
ανά δίμηνο), έτσι ώστε να είναι συγχρονισμένο με το 
σωστό μέγεθος της αγοράς, αλλά και το σύνολο των 
οικονομικών προγραμμάτων που βρίσκονται σε κυκλο¬ 
φορία. Επιπλέον, το ΜΠΕ-ΡΤΜ, όπως ακριβώς και το 
κυρίως μοντέλο, επικαιροποιείται μία φορά το χρόνο 

με τις νέες τιμές που προκύπτουν από τον ετήσιο κο- 
στολογικό έλεγχο του ΟΤΕ, έτσι ώστε να υπάρχει σω¬ 
στή απεικόνιση των επί μέρους στοιχείων κόστους που 
χρησιμοποιούνται στα μοντέλα της ΕΕΤΤ ως προς τα 
πραγματικά στοιχεία κόστους του ΟΤΕ. 

4. Σε συνέχεια της ανωτέρω υπό 1, ΑΠ ΕΕΤΤ 595/013/ 
10-03-2011 1 , η ΕΕΤΤ προέβη στη δημιουργία μιας δια- 
δικτυακής εφαρμογής του μοντέλου προκαταρκτικού 
ελέγχου (ΜΠΕ- ΡΤΜ) που προβλέπεται στην ανωτέρω 
σχετ. ε Απόφαση της ΕΕΤΤ και σύμφωνα με τα εκεί ανα- 
φερόμενα. Το ΜΠΕ-ΡΤΜ συνιστά ένα εργαλείο συνδυα¬ 
στικής εξέτασης προκειμένου να ελεγχθεί κατ’ αρχήν η 
δυνατότητα αναπαραγωγής του εκάστοτε οικονομικού 
προγράμματος του κατόχου ΣΙΑ, από το μοντελοποι- 
ημένο πάροχο αναφοράς ήοίπΐ Ιοεί). Το ΜΠΕ-ΡΤΜ εί¬ 
ναι ένα μοντέλο το οποίο όταν τροφοδοτείται με τα 
χαρακτηριστικά ενός οικονομικού προγράμματος του 
ΟΤΕ μπορεί να υπολογίσει εάν αυτό (το οικονομικό 
πρόγραμμα) έχει θετικό ή αρνητικό περιθώριο κέρδους 
για τον μοντελοποιημένο πάροχο. 

5. Σύμφωνα με το άρθρο 11 παρ. 5 εδάφια 4-6 του 
Ν. 4070/2012: «Η ΕΕΤΤ δεν αποκαλύπτει οποιαδήποτε 
πληροφορία, που καλύπτεται από το επαγγελματικό 
απόρρητο και ιδιαίτερα τις πληροφορίες σχετικά με 
τις επιχειρήσεις, τις επιχειρηματικές τους σχέσεις ή τα 
στοιχεία κόστους τους. Η υποχρέωση αυτή της ΕΕΤΤ 
δεν θίγει το δικαίωμά της να προβαίνει σε αποκάλυψη 
πληροφοριών που είναι αναγκαίες για την εκπλήρωση 
των καθηκόντων της. Στην περίπτωση αυτή, η απο¬ 
κάλυψη πρέπει να βασίζεται στην αρχή της αναλογι- 
κότητας και να γίνεται με συνεκτίμηση των νόμιμων 
συμφερόντων των επιχειρήσεων για την προστασία του 
επαγγελματικού απορρήτου τους.» 

6. Σύμφωνα με το άρθρο 39 παρ. 1 του Ν. 4070/2012: 
«1. Όλες οι συναφείς πληροφορίες για δικαιώματα, 
όρους, διαδικασίες, επιβαρύνσεις, τέλη και αποφάσεις 
που αφορούν σε Γενικές Αδειες και δικαιώματα χρήσης 
ραδιοσυχνοτήτων και αριθμών, δικαιώματα εγκατάστα¬ 
σης ευκολιών, προ διορισμό ειδικών αγορών προϊόντων 
- υπηρεσιών και γεωγραφικών αγορών, καθώς και κάθε 
άλλης πληροφορίας που συμβάλλει στη δημιουργία 
ανοικτής και ανταγωνιστικής αγοράς, δημοσιεύονται 
στον ιστοχώρο της Ε.Ε.Τ.Τ. και ενημερώνονται με κα¬ 
τάλληλο τρόπο, ώστε οι εν λόγω πληροφορίες να εί¬ 
ναι ευχερώς προσιτές σε όλα τα ενδιαφερόμενο μέρη, 
λαμβάνοντας υπόψη το επιχειρηματικό απόρρητο.», 
αποφασίζει: 

Α. Εκδίδει Απόφαση με το ακόλουθο περιεχόμενο: 

Αρθρο 1 

Σκοπός/Πεδίο Εφαρμογής 

1. Η Διαδικτυακή Εφαρμογή του Μοντέλου Προκαταρ¬ 
κτικού Ελέγχου (ΜΠΕ-ΡΤΜ) οικονομικών προγραμμάτων 
(εφεξής ΜΠΕ-ΡΤΜ) λειτουργεί από το διαδικτυακό τόπο 
της ΕΕΤΤ, στο πλαίσιο της αρχής της διαφάνειας, ως 
μέσο «αξιολόγησης» από όλα τα δικαιούχο μέρη, των οι¬ 
κονομικών προγραμμάτων του παρόχου με ΣΙΑ σύμφωνα 
με τα αναφερόμενα στο ισχύον κανονιστικό πλαίσιο. 

2. Το ΜΠΕ-ΡΤΜ αποτελεί ένα συνοπτικό μοντέλο που 
αναπαράγει τα τελευταία στάδια του κυρίως μοντέλου 

1 ως ισχύει δυνάμει του άρθρου Γ της ΑΠ ΕΕΤΤ 696/125/11-7-2013 
(ΦΕΚ 1865/Β/30-7-2013), σε συνδυασμό με την παράγραφο 4.2 του αι- 
τιολογικού αυτής, 


εξέτασης των οικονομικών προγραμμάτων μεμονωμέ¬ 
νων ή και συνδυαστικών υπηρεσιών των επιχειρήσεων 
με Σημαντική Ισχύ στην αγορά, όπως αυτό έχει εγκριθεί 
με την ΑΠ ΕΕΤΤ 595/013/10-03-2011 (ΦΕΚ 533/Β/6.04.2011), 
ως ισχύει δυνάμει του άρθρου Γ της ΑΠ ΕΕΤΤ 696/125/ 
11-7-2013 (ΦΕΚ 1865/Β/30-7-2013), σε συνδυασμό με την 
παράγραφο 4.2 του αιτιολογικού αυτής, και συνιστά 
ένα εργαλείο συνδυαστικής εξέτασης προκειμένου να 
ελεγχθεί καταρχήν η δυνατότητα αναπαραγωγής του 
εκάστοτε οικονομικού προγράμματος του κατόχου ΣΙΑ, 
από το μοντελοποιημένο πάροχο αναφοράς ήοίπΐ Ιβεί). 

Αρθρο 2 

Αρχές Λειτουργίας/Όροι Χρήσης του ΜΠΕ-ΡΤΜ 

1. Οι Δικαιούχοι χρήσης του ΜΠΕ-ΡΤΜ, σύμφωνα με το 
άρθρο 3, οφείλουν να χρησιμοποιούν αυτό μόνο για το 
σκοπό που αναγνωρίζεται στο άρθρο 1 της παρούσας 
Απόφασης. 

2. Η αξιολόγηση ενός οικονομικού προγράμματος μέσω 
του ΜΠΕ-ΡΤΜ είναι ενδεικτική της ανταγωνιστικότητας 
της τιμής διάθεσης του οικονομικού προγράμματος, με 
βάση σειρά υποθέσεων στις οποίες προβαίνει ο εκάστο¬ 
τε Δικαιούχος Χρήσης του ΜΠΕ-ΡΤΜ και δεν ισοδυναμεί 
με, ούτε καθοιονδήποτε τρόπο υποκαθιστά την έγκριση 
της ΕΕΤΤ, σύμφωνα με το ισχύον κανονιστικό πλαίσιο. 

3. Η ΕΕΤΤ δεν φέρει καμία ευθύνη για τα αποτελέσμα¬ 
τα του μοντέλου, ούτε δεσμεύεται από αυτά. 

4. Η ΕΕΤΤ διατηρεί το δικαίωμα να τροποποιεί μέρος ή 
το σύνολο του μοντέλου, τόσο μετά την ετήσια επικαι- 
ροποίηση του κυρίως μοντέλου εξέτασης των οικονο¬ 
μικών προγραμμάτων μεμονωμένων ή και συνδυαστικών 
υπηρεσιών των επιχειρήσεων με Σημαντική Ισχύ στην 
αγορά, όσο και κάθε φορά που κρίνεται αναγκαίο προ¬ 
κειμένου το ΜΠΕ-ΡΤΜ να προσαρμόζεται στο δυναμικό 
χαρακτήρα του κυρίως μοντέλου. 

Αρθρο 3 

Δικαιούχοι Χρήσης του ΜΠΕ-ΡΤΜ 

1. Δικαιούχος Χρήσης της Διαδικτυακή Εφαρμογή του 
ΜΠΕ-ΡΤΜ ορίζεται κάθε πάροχος υπηρεσιών/δικτύου 
ηλεκτρονικών επικοινωνιών ο οποίος έχει έννομο συμφέ¬ 
ρον, στο πλαίσιο της αρχής της διαφάνειας, να λαμβάνει 
γνώση για την καταρχήν δυνατότητα αναπαραγωγής 
του εκάστοτε οικονομικού προγράμματος του κατόχου 
ΣΙΑ, από το μοντελοποιημένο πάροχο αναφοράς, συ¬ 
μπεριλαμβανομένου του κατόχου ΣΙΑ. 

2/Εννομο συμφέρον υφίσταται ιδίως στην περίπτωση 
επιχειρήσεων υπηρεσιών/δικτύου ηλεκτρονικών επικοι¬ 
νωνιών που παρέχουν υπηρεσίες λιανικής πρόσβασης 
στο δημόσιο τηλεφωνικό δίκτυο σε σταθερή θέση για 
οικιακούς και μη οικιακούς πελάτες. 

Αρθρο 4 

Πρόσβαση στη Διαδικτυακή Εφαρμογή του Μοντέλου 
Προκαταρκτικού Ελέγχου (ΜΠΕ-ΡΤΜ) οικονομικών 
προγραμμάτων 

1. Η πρόσβαση στη Διαδικτυακή Εφαρμογή του Μοντέ¬ 
λου Προκαταρκτικού Ελέγχου (ΜΠΕ-ΡΤΜ) οικονομικών 
προγραμμάτων γίνεται μέσω του διαδικτυακού τόπου 
<άΙΙρ://ρΓπι.θθ11.9Γ> της ΕΕΤΤ με χρήση διαπιστευτηρίων 
(αναγνωριστικό χρήστη και συνθηματικό) που στην πα¬ 
ρούσα απόφαση αναφέρονται και ως Κωδικοί Χρήστη. 

2. Οι Δικαιούχοι Χρήσης εγγράφονται στη Διαδικτυα- 
κή Εφαρμογή του Μοντέλου Προκαταρκτικού Ελέγχου 
(ΜΠΕ-ΡΤΜ) οικονομικών προγραμμάτων κατόπιν αίτησής 
τους προς την ΕΕΤΤ. Με την αίτησή τους αποδέχονται 
τους όρους χρήσης του Μοντέλου Προκαταρκτικού 
Ελέγχου (ΜΠΕ-ΡΤΜ) οικονομικών προγραμμάτων. 

3. Οι Τελικοί Χρήστες στη Διαδικτυακή Εφαρμογή του 
ΜΠΕ-ΡΤΜ είναι εξουσιοδοτημένοι εκπρόσωποι των Νο¬ 
μικών Προσώπων που εμπίπτουν στην κατηγορία Δικαι¬ 
ούχοι Χρήσης. Τα Νομικά Πρόσωπα έχουν την τελική 
ευθύνη έναντι της ΕΕΤΤ για τη χρήση της Διαδικτυακής 
Εφαρμογής του ΜΠΕ-ΡΤΜ. Για την εγγραφή των Τελικών 
Χρηστών (φυσικών προσώπων) υποβάλλεται σχετική 
αίτηση προς την ΕΕΤΤ. 

4. Υποδείγματα των αιτήσεων που υποβάλλονται από 
τους αιτούντες, ως Δικαιούχους Χρήσης και Τελικούς 
Χρήστες της Διαδικτυακής Εφαρμογής του ΜΠΕ-ΡΤΜ 
περιέχει το Παράρτημα της παρούσας απόφασης. Τα 
υποδείγματα αυτά θα αναρτηθούν στη Διαδικτυακή 
Εφαρμογή του ΜΠΕ-ΡΤΜ. 

5. Η αίτηση συνοδεύεται από φωτοτυπία του δελτίου 
ταυτότητας ή διαβατηρίου του τελικού χρήστη και τα 
νομιμοποιητικά έγγραφα του Νόμιμου Εκπροσώπου του 
φορέα και φέρει θεώρηση του γνησίου της υπογραφής 
του υπογράφοντος. 

6. Η έκδοση διαπιστευτηρίων (αναγνωριστικό χρή¬ 
στη και αρχικό συνθηματικό) γίνεται από την ΕΕΤΤ και 
γνωστοποιείται στον χρήστη μέσω ηλεκτρονικού τα¬ 
χυδρομείου. 

7. Η απενεργοποίηση των διαπιστευτηρίων κάποιου 
χρήστη (Δικαιούχου Χρήσης ή /και Τελικού Χρήστη) γί¬ 
νεται μέσω σχετικής αίτησης προς την ΕΕΤΤ που θα 
πρέπει να είναι υπογεγραμμένη από το Νόμιμο Εκπρό¬ 
σωπο του φορέα. 

8. Τα διαπιστευτήρια, ήτοι το αναγνωριστικό (υεθΓ- 
παπιο) και το συνθηματικό (ραεεννοΓά), εκδίδονται για 


τον χρήστη και είναι αυστηρώς προσωπικά. Η τήρηση 
του συνθηματικού που αποτελεί απόρρητο προσωπικό 
στοιχείο είναι ευθύνη του τελικού χρήστη. Ο χρήστης 
αναγνωρίζει ότι η υποβολή των διαπιστευτηρίων του, 
κατά τη σύνδεση του στη Διαδικτυακή Εφαρμογή του 
ΜΠΕ-ΡΤΜ, πιστοποιεί την ταυτότητα του και υποχρε- 
ούται, για την προσωπική του ασφάλεια, να ενεργεί με 
τη δέουσα επιμέλεια, λαμβάνοντας τα αναγκαία μέτρα 
ασφάλειας για να αποτρέπει την παράνομη χρήση των 
διαπιστευτηρίων του από τρίτα εξουσιοδοτημένα ή μη 
πρόσωπα, να τα φυλάσσει μυστικά και να μην γνωστο¬ 
ποιεί τα προσωπικά του διαπιστευτήρια σε τρίτους και 
γενικά να μεριμνά για τη μη διαρροή τους. 

9. Η ΕΕΤΤ δεν φέρει ουδεμία ευθύνη έναντι του Δι¬ 
καιούχου Χρήσης/Τελικού Χρήστη, του Νομικού ή Φυσι¬ 
κού Προσώπου επ’ ονόματι του οποίου ο χρήστης, ως 
κάτοχος των εν λόγω διαπιστευτηρίων, χρησιμοποιεί 
τη Διαδικτυακή Εφαρμογή του ΜΠΕ-ΡΤΜ ή τρίτου, σε 
περίπτωση ζημίας του τελικού χρήστη, του Νομικού ή 
Φυσικού Προσώπου επ’ ονόματι του οποίου ο τελικός 
χρήστης, ως κάτοχος των εν λόγω διαπιστευτηρίων, 
χρησιμοποιεί τη Διαδικτυακή Εφαρμογή του ΜΠΕ-ΡΤΜ 
ή τρίτου από μη εξουσιοδοτημένη πρόσβαση τρίτου με 
οποιονδήποτε τρόπο στα διαπιστευτήριά του. 

10. Οι Δικαιούχοι Χρήσης/Τελικοί Χρήστες που απο¬ 
κτούν πρόσβαση στο ΜΠΕ-ΡΤΜ χειρίζονται όλα τα δε¬ 
δομένα του ΜΠΕ-ΡΤΜ ως εμπιστευτικά. Για το λόγο 
αυτό πριν τη διαπίστευση υπογράφουν σχετική Σύμβαση 
Εμπιστευτικότητας, σύμφωνα με το Υπόδειγμα του Πα¬ 
ραρτήματος II της παρούσας. 

Άρθρο 5 
Έναρξη ισχύος 

Η ισχύς της παρούσας απόφασης αρχίζει από τη δη¬ 
μοσίευσή της. 

ΠΑΡΑΡΤΗΜΑ I 

Αίτηση εγγραφής στο ΜΠΕ-ΡΤΜ ως Δικαιούχος Χρήσης 

1. Το κείμενο της Αίτησης Εγγραφής για τους Δικαιούχους Χρήσης του ΜΠΕ-ΡΤΜ 
καθορίζεται ως ακολούθως: 

ΑΙΤΗΣΗ / ΔΗΛΩΣΗ ΕΓΓΡΑΦΗΣ ΔΙΚΑΙΟΥΧΟΥ ΧΡΗΣΗΣ ΣΤΟ ΣΥΣΤΗΜΑ 
ΗΛΕΚΤΡΟΝΙΚΗΣ Διαδικτυακή Εφαρμογή του Μοντέλου Προκαταρκτικού 
Ελέγχου (ΜΠΕ-ΡΤΜ) οικονομικών προγραμμάτων 


1) ΝΟΜΙΚΗ ΜΟΡΦΗ ΦΟΡΕΑ 

Φυσικό πρόσωπο ^ 
(ατομική επιχ/ση) 

Ο.Ε. □ 

Ε.Ε. □ 

Ε.Π.Ε. □ 

Α.Ε. □ 

Αλλη 

II 


2) ΣΤΟΙΧΕΙΑ ΦΟΡΕΑ 


ΕΠΩΝΥΜΙΑ: 


ΔΙΑΚΡΙΤΙΚΟΣ ΤΙΤΛΟΣ: 


ΕΔΡΑ: 


(ΟΔΟ ΣΙ ΑΡΙΘΜΟΣ, Τ.Κ., ΠΟΛΗ, ΝΟΜΟΣ, ΧΩΡΑ) 


Α.Φ.Μ.: 


Δ.Ο.Υ.: 


ΤΗΛ.: 


ΡΑΧ: 


Ε-ιτοϊΙ: 


3) ΝΟΜΙΜΟΣ ΕΚΠΡΟΣΩΠΟΣ 


Επώνυμο:. 

Όνομα: 

Αρ. ταυτότητας / Αρ. 
διαβατηρίου: 

Διεύθυνση (Οδός, Αριθμός, Τ.Κ., Πόλη, Νομός): 

Εκδούσα αρχή: 



ΤΗΛ:. 

ΡΑΧ: 

Ε-ιπαίΙ: 




4) ΥΠΕΥΘΥΝΗ ΔΗΛΩΣΗ 

Φυσικό πρόσωπο 

Δια της παρούσας, αιτούμαι να εγγράφω ως Δικαιούχος Χρήσης στη διαδικτυακή 

Εφαρμογή του Μοντέλου Προκαταρκτικού Ελέγχου (ΜΠΕ-ΡΤΜ) οικονομικών 
προγραμμάτων και δηλώνω υπεύθυνα ότι: 

1 . Αποδέχομαι πλήρως τους όρους λειτουργίας του ΜΠΕ-ΡΤΜ, όπως αναφέρονται στην ΑΠ 
717/05/08-05-2014 Απόφαση της ΕΕΤΤ. 

2. Αποδέχομαι ότι η εγγραφή μου ολοκληρώνεται με την εγγραφή ενός τουλάχιστον Τελικού 
Χρήστη. 

3. Κάθε Τελικός Χρήστης του ΜΠΕ-ΡΤΜ που θα ορίσω, θα έχει την ειδική εντολή και 
πληρεξουσιότητα να χρησιμοποιεί το ΜΠΕ-ΡΤΜ σύμφωνα με όσα προβλέπονται στην ΑΠ 
717/05/08-05-2014 Απόφαση της ΕΕΤΤ και ιδίως το άρθρο 2 αυτής. 

4. Αναγνωρίζω κάθε γνωστοποίηση/πληροφορία μέσω της εφαρμογής προς κάθε χρήστη 
που έχω ορίσει ως κοινοποιηθείσα προς εμένα. 

δ.Δηλώνω ότι η πρόσβαση μου στο ΜΠΕ-ΡΤΜ θα γίνεται αποκλειστικά και μόνο μέσω της 
/των παρακάτω διευθύνσεων /εύρους ΙΡ: 

< . > 

Νόμιμος Εκπρόσωπος Φορέα/Επιχείρησης (Νομικό πρόσωπο) 

Δια της παρούσας, δηλώνω υπεύθυνα, στο όνομα και για λογαριασμό του φορέα/της 
επιχείρησης τον/ην οποίο/α εκπροσωπώ νόμιμα στην παρούσα υπό την ιδιότητα μου ως 
νόμιμος εκπρόσωπος ή νόμιμα εξουσιοδοτηθείς προς τον σκοπό αυτό, ότι: 

1. Ο φορέας/η επιχείρηση αιτείται να εγγράφει ως Δικαιούχος Χρήσης στη διαδικτυακή 
εφαρμογή του Μοντέλου Προκαταρκτικού Ελέγχου (ΜΠΕ-ΡΤΜ) οικονομικών 
προγραμμάτων της ΕΕΤΤ. 

2. Ο φορέας/η επιχείρηση αποδέχεται πλήρως τους όρους λειτουργίας του ΜΠΕ-ΡΤΜ και 
ειδικότερα τους όρους που αναφέρονται στην ΑΠ 717/05/08-05-2014 Απόφαση της ΕΕΤΤ. 

3. Ο φορέας/η επιχείρηση αποδέχεται ότι η εγγραφή του/της ολοκληρώνεται με την εγγραφή 
ενός τουλάχιστον Τελικού Χρήστη. 

4. Ο φορέας/η επιχείρηση δηλώνει ότι κάθε Τελικός Χρήστης του ΜΠΕ-ΡΤΜ που θα ορίσει, 
θα έχει την ειδική εντολή και πληρεξουσιότητα να χρησιμοποιεί το ΜΠΕ-ΡΤΜ σύμφωνα με 
όσα προβλέπονται στην ΑΠ 717/05/08-05-2014 Απόφαση της ΕΕΤΤ και ιδίως το άρθρο 2 
αυτής. 

5. Ο φορέας/η επιχείρηση αναγνωρίζει κάθε γνωστοποίηση/πληροφορία μέσω της 
εφαρμογής προς κάθε τελικό χρήστη ως κοινοποιηθείσα προς τον φορέα/την επιχείρηση. 


Ημ/νια, Υπογραφή Νόμιμου Εκπροσώπου 
& σφραγίδα φορέα 

[ή Ημ/νια, Υπογραφή Φυσικού Προσώπου] 


2. Το κείμενο της Δήλωσης Τελικού Χρήστη για τους Δικαιούχους Χρήσης, 
καθορίζεται ως ακολούθως: 


ΑΙΤΗΣΗ / ΔΗΛΩΣΗ ΕΓΓΡΑΦΗΣ ΤΕΛΙΚΟΥ ΧΡΗΣΤΗ ΔΙΚΑΙΟΥΧΟΥ ΧΡΗΣΗΣ ΣΤΟ 
ΣΥΣΤΗΜΑ ΗΛΕΚΤΡΟΝΙΚΗΣ Διαδικτυακή Εφαρμογή του Μοντέλου 
Προκαταρκτικού Ελέγχου (ΜΠΕ-ΡΤΜ) οικονομικών προγραμμάτων 

1) ΝΟΜΙΚΗ ΜΟΡΦΗ ΦΟΡΕΑ 


Φυσικό πρόσωπο π 

Ο.Ε. □ 

Ε.Ε. □ 

Ε.Π.Ε. □ 

Α.Ε. □ 

Άλλη 

□ 

(ατομική επιχ/ση) 







2) ΣΤΟΙΧΕΙΑ ΦΟΡΕΑ 


ΕΠΩΝΥΜΙΑ: 


ΔΙΑΚΡΙΤΙΚΟΣ ΤΙΤΛΟΣ: 


ΕΔΡΑ: 


(ΟΔΟΣ/ ΑΡΙΘΜΟΣ, Τ.Κ., ΠΟΛΗ, ΝΟΜΟΣ, ΧΩΡΑ) 


Α.Φ.Μ.: 


Δ.Ο.Υ.: 


ΤΗΛ.: 


ΡΑΧ: 


Ε-πίβΝ: 


3) ΝΟΜΙΜΟΣ ΕΚΠΡΟΣΩΠΟΣ 


Επώνυμο:. 

Όνομα: 

Αρ. ταυτότητας / Αρ. 
διαβατηρίου:. 



Διεύθυνση (Οδός, Αριθμός, Τ.Κ., Πόλη, Νομός): 

Εκδούσα αρχή: 



ΤΗΛ:. 

ΡΑΧ: 

Ε-πιαίΙ: 




4) ΣΤΟΙΧΕΙΑ ΤΕΛΙΚΟΥ ΧΡΗΣΤΗ 2 


Επώνυμο:. 

Όνομα: 

Αρ. ταυτότητας / Αρ. 
διαβατηρίου: 

Διεύθυνση (Οδός, Αριθμός, Τ.Κ., Πόλη, Νομός): 

Εκδούσα αρχή: 



ΤΗΛ:. 

ΡΑΧ: 

Ε-πιαίΙ: 




2 Η αίτηση θα πρέπει να συνοδεύεται από φωτοτυπία του Δελτίου Ταυτότητας ή του Διαβατηρίου του 
Τελικού Χρήστη και να φέρει θεώρηση του γνησίου υπογραφής. 

Όνομα Χρήστη (υδθίτιαιπΘ) 3 

Επιλογή 1 


Επιλογή 2 


Επιλογή 3 



5) ΥΠΕΥΘΥΝΗ ΔΗΛΩΣΗ 
Φυσικό πρόσωπο 

Δια της παρούσας, δηλώνω υπεύθυνα, ότι ο τελικός χρήστης, τα στοιχεία του οποίου 
γνωστοποιούνται με την παρούσα, έχει την ειδική εντολή και πληρεξουσιότητα να 
χρησιμοποιεί το ΜΠΕ-ΡΤΜ οικονομικών προγραμμάτων σύμφωνα με όσα προβλέπονται 
στην ΑΠ 717/05/08-05-2014 Απόφαση της ΕΕΤΤ και ιδίως το άρθρο 2 αυτής. 

Νόμιμος Εκπρόσωπος Φορέα/Επιχείρησης (Νομικό πρόσωπο) 

Δια της παρούσας, δηλώνω υπεύθυνα, στο όνομα και για λογαριασμό του φορέα τον οποίο 
εκπροσωπώ νόμιμα στην παρούσα υπό την ιδιότητα μου ως νόμιμος εκπρόσωπος ή νόμιμα 
εξουσιοδοτηθείς προς τον σκοπό αυτό, ότι ο τελικός χρήστης, τα στοιχεία του οποίου 
γνωστοποιούνται με την παρούσα, έχει την ειδική εντολή και πληρεξουσιότητα να 
χρησιμοποιεί το ΜΠΕ-ΡΤΜ οικονομικών προγραμμάτων σύμφωνα με όσα προβλέπονται 
στην ΑΠ 717/05/08-05-2014 Απόφαση της ΕΕΤΤ και ιδίως το άρθρο 2 αυτής. 

Τελικός Χρήστης 

Δια της παρούσας, δηλώνω υπεύθυνα, ότι αποδέχομαι πλήρως τους όρους λειτουργίας του 
ΜΠΕ-ΡΤΜ οικονομικών προγραμμάτων και ειδικότερα τους όρους που αναφέρονται στην 
ΑΠ 717/05/08-05-2014 Απόφαση της ΕΕΤΤ και ιδίως το άρθρο 2 αυτής. 




Ημ/νια, Υπογραφή Τελικού Χρήστη 

Ημ/νια, Υπογραφή Νόμιμου Εκπροσώπου 
& σφραγίδα φορέα 


3 Συμπληρώνονται έως και τρία επιθυμητά ονόματα χρήστη (ιΐδετηεπιεδ) με λατινικούς χαρακτήρες. 
Το τελικό όνομα χρήστη δίδεται από την ΕΕΤΤ. 

ΠΑΡΑΡΤΗΜΑ II 


Οι Δικαιούχοι Χρήσης υπογράφουν με την ΕΕΤΤ Σύμβαση Εμπιστευτικότητας με το 
ακόλουθο περιεχόμενο: 


ΣΥΜΒΑΣΗ ΕΜΠΙΣΤΕΥΤΙΚΟΤΗΤΑΣ 

Στ., σήμερα ΧΧ/ΧΧ/201Χ, μεταξύ αφενός της Εθνικής Επιτροπής 

Τηλεπικοινωνιών και Ταχυδρομείων (ΕΕΤΤ), καλουμένης εφεξής «ΕΕΤΤ», που 
εδρεύει στο Μαρούσι Αττικής, επί της Λεωφόρου Κηφισίας αριθ. 60, νόμιμα 
εκπροσωπούμενη από τον Πρόεδρό της κ. Κωνσταντίνο Λουρόπουλο και τ.. κ. 

. (εφεξής καλούμενο ως Δικαιούχος Χρήσης ΜΠΕ-ΡΤΜ) κατοίκου 

., ( . με ΑΦΜ ΧΧΧΧΧΧΧΧΧ (ΔΟΥ ΧΧΧΧΧΧΧΧ) 

συμφωνήθηκαν και έγιναν αμοιβαία δεκτά τα ακόλουθα. 

Με την ΑΠ 717/05/08/05/2014 Απόφαση ΕΕΤΤ, σε συνέχεια του Παραρτήματος I της 
ΕΕΤΤ ΑΠ 595/013/10-03-2011 (ΦΕΚ ), ως ισχύει δυνάμει του άρθρου Γ της ΑΠ ΕΕΤΤ 
696/125/11-7-2013 (ΦΕΚ 1865/Β/30-7-2013), σε συνδυασμό με την παράγραφο 4.2 
του αιτιολογικού αυτής, αποφασίσθηκε η Έναρξη Λειτουργίας Διαδικτυακής 
Εφαρμογής Μοντέλου Προκαταρκτικού Ελέγχου (ΜΠΕ-ΡΤΜ) οικονομικών 
προγραμμάτων του παρόχου με ΣΙΑ, στο πλαίσιο της αρχής της διαφάνειας, σαν 
μέσο «αξιολόγησης» από όλα τα ενδιαφερόμενο μέρη, των οικονομικών 
προγραμμάτων του παρόχου με ΣΙΑ, σύμφωνα με τα αναφερόμενα στο ισχύον 
κανονιστικό πλαίσιο. 

Δεδομένου ότι ο Δικαιούχος Χρήσης ΜΠΕ-ΡΤΜ είναι πιθανόν να λάβει γνώση 
πληροφοριών και στοιχείων ιδιαίτερα ευαίσθητων και σημαντικών σε σχέση με το 
αντικείμενο των δραστηριοτήτων του παρόχου με ΣΙΑ και τα οποία στο σύνολο τους 
είναι και θεωρούνται απόρρητα από τα μέρη, με την υποβολή της Αίτησης 

ΕΓΓΡΑΦΗΣ ΔΙΚΑΙΟΥΧΟΥ ΧΡΗΣΗΣ (ΦΥΣΙΚΟΥ Ή ΝΟΜΙΚΟΥ ΠΡΟΣΩΠΟΥ) ΣΤΟ 
ΣΥΣΤΗΜΑ ΗΛΕΚΤΡΟΝΙΚΗΣ Διαδικτυακής Εφαρμογή του Μοντέλου 
Προκαταρκτικού Ελέγχου (ΜΠΕ-ΡΤΜ) οικονομικών προγραμμάτων, 

συμφωνείται ότι, ήδη δια της παρούσης: 

1. Ο Δικαιούχος Χρήσης ΜΠΕ-ΡΤΜ δεν θα φέρει σε γνώση οιουδήποτε προσώπου, 
οποιαδήποτε Εμπιστευτική Πληροφορία καθώς και οποιαδήποτε στοιχεία, τα 
οποία περιήλθαν σε γνώση του στο πλαίσιο ή επ' ευκαιρία της απασχόλησης με 
το ως άνω μοντέλο. Για τους σκοπούς της παρούσης Σύμβασης εχεμύθειας οι 
παραπάνω πληροφορίες είναι και θεωρούνται από τα μέρη απόρρητες. 

2. Επιπλέον, ο Δικαιούχος Χρήσης ΜΠΕ-ΡΤΜ αναλαμβάνει την υποχρέωση και 
εγγυάται ότι η ως άνω υποχρέωση εχεμύθειας δεσμεύει και το προσωπικό, τους 
συνεργάτες, υπαλλήλους, ή/ και προστηθέντες του, ιδίως δε τον / τους Τελικούς 
Χρήστες του ΜΠΕ - ΡΤΜ. 

3. Εμπιστευτικές είναι όλες οι πληροφορίες που αφορούν τα αποτελέσματα από τη 
χρήση του ΜΠΕ-ΡΤΜ αναφορικά με τη δυνατότητα αναπαραγωγής του εκάστοτε 
οικονομικού προγράμματος του κατόχου ΣΙΑ από το μοντελοποιημένο πάροχο 
αναφοράς και οι οποίες κατά την ημερομηνία υπογραφής της παρούσης δεν 
έχουν καταστεί κοινό κτήμα. 

4. Λόγω της ιδιαιτερότητας των πληροφοριών, η ανωτέρω υποχρέωση, δεσμεύει 
τον Δικαιούχο Χρήση, σύμφωνα με την παράγραφο 2 του παρόντος, για όσο 
χρόνο οι σχετικές πληροφορίες δεν έχουν καταστεί κοινό κτήμα με ευθύνη του 
παρόχου ΣΙΑ. 

5. Από την ανωτέρω υποχρέωση, εξαιρείται κάθε πληροφορία η οποία έχει 
δημοσιοποιηθεί είτε δημοσιευθεί στον Τύπο, κατά τρόπο που δεν επιδέχεται 
περαιτέρω επιβεβαίωση, χωρίς οποιαδήποτε σύμπραξη της ΕΕΤΤ ή των λοιπών 
ανωτέρω αναφερομένων προσώπων, καθώς και κάθε πληροφορία η οποία από 
την φύση της κατέστη άμεσα προσιτή στο ευρύ κοινό (ρυόίίο άοπιαίη ίηΐοπηαΐίοη), 
χωρίς οποιαδήποτε σύμπραξη της ΕΕΤΤ ή των λοιπών ανωτέρω αναφερομένων 
προσώπων. 

6. Σε περίπτωση που ο Δικαιούχος Χρήσης ΜΠΕ-ΡΤΜ παραβεί την υποχρέωση 
εμπιστευτικότητας, η ΕΕΤΤ δύναται να ζητήσει αποζημίωση για οποιαδήποτε 
ζημία υποστεί η ΕΕΤΤ ή / και το Ελληνικό Δημόσιο ευρύτερα, από την 
συγκεκριμένη παράβαση του Δικαιούχου Χρήσης. 

7. Το παρόν διέπεται συνολικά και ερμηνεύεται σύμφωνα με το Ελληνικό δίκαιο και 
αποκλειστικά αρμόδια για κάθε διαφορά που θα προκύψει από το παρόν, είναι τα 
δικαστήρια των Αθηνών. 


ΟΙ ΣΥΜΒΑΛΛΟΜΕΝΟΙ 


Για την ΕΕΤΤ 


Για τον Χρήστη ΜΠΕ-ΡΤΜ 


Η απόφαση αυτή να δημοσιευθεί στην Εφημερίδα της Κυβερνήσεως. 
Μαρούσι, 8 Μάίου 2014 
Ο Πρόεδρος 

ΚΩΝΣΤΑΝΤΙΝΟΣ ΛΟΥΡΟΠΟΥΛΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή; 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-ΐΌΐτι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί. 91 ·) 


Ηλεκτρονική Διεύθυνση: ήίίρ://νννννν.βί.9Γ - β-πιαϊΙ: ννβόπΐ3δ1βΓ.βί@βί.9τ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡΙ 13:30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


* 02013612805140012 * 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 













































































